Den fyrede træner i håndboldklubben Aalborg DH, Christian Dalmose, har ikke meget tilovers for de ledere, som stod i spidsen for klubben, da han var træner - Deroppe var nogle ledere, som ikke havde en klap forstand på håndbold, og som kom ind og ødelagde klubben. Den ene var jo mere håbløs end den anden. Det er faktisk første gang, jeg siger det. Men de to direktører, der var der, var ikke særligt gode. Så har jeg ikke sagt for meget, siger Christian Dalmose til Jyllands-Posten. Dalmose træner i dag Ajax' herrehold. /ritzau/
Christian Dalmose mener ikke, ledelsen i hans tid i klubben var kompetent nok.